PANEVĖŽIO MIESTO SAVIVALDYBĖS ADMINISTRACIJOS LYGIŲ GALIMYBIŲ SITUACIJOS ANALIZĖ 2023–2026 M.

	Lygių galimybių užtikrinimas yra vienas iš esminių šiuolaikinio viešojo sektoriaus veiklos principų. Jis reiškia, kad kiekvienam darbuotojui sudaromos vienodos galimybės dirbti, siekti profesinės karjeros, tobulinti kompetencijas, dalyvauti priimant sprendimus ir atskleisti savo profesinius gebėjimus. Viena svarbiausių lygių galimybių politikos sričių yra lyčių lygybė, kuria siekiama užtikrinti moterims ir vyrams vienodas teises, pareigas ir galimybes visose profesinės veiklos srityse.
	Lyčių lygybės užtikrinimas svarbus ne tik sudarant vienodas galimybes darbuotojams, bet ir priimant viešuosius sprendimus. Įvairus moterų ir vyrų atstovavimas sprendimų priėmimo lygmenyse sudaro prielaidas geriau atliepti skirtingų visuomenės grupių poreikius, priimti labiau subalansuotus sprendimus ir prisidėti prie gerosios valdysenos stiprinimo.
	Lietuvos Respublikos lygių galimybių įstatymas ir Lietuvos Respublikos moterų ir vyrų lygių galimybių įstatymas įpareigoja valstybės ir savivaldybių institucijas užtikrinti lygias galimybes, užkirsti kelią diskriminacijai bei nuosekliai įgyvendinti lygių galimybių politiką. Šių principų įgyvendinimas apima ne tik diskriminacijos prevenciją, bet ir nuolatinį situacijos stebėjimą, duomenų analizę bei priemonių planavimą, siekiant kurti saugią, pagarbią ir įtraukią darbo aplinką.
	Vadovaudamasi šiomis nuostatomis, Panevėžio miesto savivaldybės administracija (toliau – administracija) įgyvendina lygių galimybių politiką. Šios analizės tikslas – įvertinti lygių galimybių situaciją Panevėžio miesto savivaldybės administracijoje 2023–2026 m. laikotarpiu, nustatyti pagrindines tendencijas, tobulintinas sritis ir įvertinti taikomas priemones, padedančias užtikrinti lygias galimybes darbuotojams.
	Pagrindinis dėmesys analizėje skiriamas lyčių lygybės situacijos vertinimui, kaip vienai svarbiausių lygių galimybių politikos sričių. Kartu analizuojama, kaip administracijoje įgyvendinami lygių galimybių principai ir kokios priemonės taikomos siekiant užtikrinti visiems darbuotojams vienodas galimybes.
	Analizė parengta remiantis Panevėžio miesto savivaldybės administracijos Veiklos valdymo skyriaus pateiktais 2023–2026 m. darbuotojų statistiniais duomenimis, administracijos vidaus teisės aktais, lygių galimybių politikos įgyvendinimą reglamentuojančiais dokumentais ir kita administracijos turima informacija bei vadovaujantis Lietuvos Respublikos teisės aktais.
	Kadangi analizė parengta 2026 metais, joje pateikti 2026 m. duomenys atspindi situaciją 2026 m. birželio 10 d., o 2023–2025 m. duomenys pateikiami už visus atitinkamus kalendorinius metus.
	Analizėje vertinami darbuotojų pasiskirstymo pagal lytį ir amžių rodikliai, moterų ir vyrų atstovavimas vadovaujančiose pareigose ir sprendimų priėmimo lygmenyse, horizontaliosios ir vertikaliosios profesinės segregacijos požymiai, vaiko priežiūros atostogų tendencijos, darbo ir asmeninio gyvenimo derinimo priemonės, darbo apmokėjimo sistemos aspektai, darbuotojų gerovės priemonės, asmenų su negalia įtrauktis bei kiti lygių galimybių įgyvendinimui reikšmingi rodikliai. Surinkti duomenys leidžia įvertinti esamą situaciją, nustatyti pagrindines jos tendencijas, išskirti tobulintinas sritis ir numatyti kryptis tolesniam lygių galimybių politikos stiprinimui Panevėžio miesto savivaldybės administracijoje.
 
Analizėje vartojamos sąvokos
• Lygios galimybės – tarptautiniuose žmogaus teisių dokumentuose ir Lietuvos Respublikos įstatymuose įtvirtintų žmogaus teisių įgyvendinimas, nepaisant lyties, amžiaus, negalios, rasės ar etninės priklausomybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, lytinės orientacijos ir kitų Lietuvos Respublikos tarptautinėse sutartyse ar įstatymuose nustatytų pagrindų.
• Lyčių lygybė – principas, kuriuo siekiama užtikrinti moterims ir vyrams vienodas teises, pareigas, atsakomybę ir galimybes visose visuomenės gyvenimo srityse, sudarant vienodas sąlygas dalyvauti darbo rinkoje, siekti profesinės karjeros, priimti sprendimus, gauti vienodą užmokestį už vienodos vertės darbą bei derinti profesinius ir asmeninius įsipareigojimus. Lyčių lygybė yra viena iš pagrindinių lygių galimybių politikos sričių.
• Įtrauktis – organizacijos siekis kurti darbo aplinką, kurioje kiekvienam darbuotojui sudaromos vienodos galimybės visapusiškai dalyvauti organizacijos veikloje, nepriklausomai nuo jo asmeninių savybių ar kituose teisės aktuose nustatytų saugomų požymių, užtikrinant pagarbą įvairovei, prieinamumą ir nediskriminavimą.
• Lyčių balansas – moterų ir vyrų atstovavimo proporcija administracijoje, jos struktūriniuose padaliniuose ar sprendimų priėmimo lygmenyse.
• Horizontalioji profesinė segregacija – moterų ir vyrų pasiskirstymas skirtingose profesinėse ar veiklos srityse, kai tam tikrose srityse vyrauja vienos lyties atstovai.
• Vertikalioji profesinė segregacija – netolygus moterų ir vyrų atstovavimas skirtinguose administracijos valdymo ar karjeros lygmenyse, kai vienos lyties atstovai dažniau užima vadovaujančias pareigas nei kitos lyties atstovai.
• Darbo ir asmeninio gyvenimo derinimas – darbo organizavimo priemonės ir sąlygos, sudarančios darbuotojams galimybes derinti profesinius, šeiminius ir asmeninius įsipareigojimus.
Analizėje vartojamos sąvokos atitinka Lietuvos Respublikos teisės aktų nuostatas. 

1. PAGRINDINIAI LYGIŲ GALIMYBIŲ RODIKLIAI
	
	Siekiant įvertinti lygių galimybių situaciją Panevėžio miesto savivaldybės administracijoje, analizuojami pagrindiniai 2023–2026 m. rodikliai, apibūdinantys darbuotojų sudėtį ir jos pokyčius. Lentelėje pateikiami duomenys apie bendrą administracijos darbuotojų skaičių, moterų ir vyrų pasiskirstymą, darbuotojų amžių, vadovaujančias pareigas einančius darbuotojus, Savivaldybės tarybos sudėtį, vaiko priežiūros atostogas bei kitas lygių galimybių situacijai vertinti reikšmingas sritis.

1 lentelė. Pagrindiniai lygių galimybių rodikliai Panevėžio miesto savivaldybės administracijoje 2023–2026 m.
	
	2023
	
	2024
	2025
	2026*

	Savivaldybės administracijos darbuotojų skaičius
Iš jų moterys/vyrai
	258
	
	270
	271
	272

	
	203/55
	
	216/54
	213/58
	214/58

	Savivaldybės administracijoje vadovaujančias pareigas einančių darbuotojų skaičius
Iš jų moterys/vyrai
	25
	
	28
	29
	28

	
	17/8
	
	20/8
	21/8
	21/7

	Savivaldybės tarybos narių skaičius
Iš jų moterys/vyrai
	27
	
	27
	27
	27

	
	10/17
	
	10/17
	10/17
	10/17

	Vaiko priežiūros atostogose esančiųjų Savivaldybės administracijos darbuotojų skaičius
Iš jų moterys/vyrai
	7
	
	6
	3
	3

	
	7/0
	
	6/0
	3/0
	3/0

	Savivaldybės administracijoje dirbančių moterų skaičius pagal amžių
	203
	
	216
	213
	214

	20-29 m.
30-39 m.
40-49 m.
50-59 m.
60 m. ir daugiau
	4
	
	3
	5
	6

	
	47
	
	49
	45
	40

	
	53
	
	57
	62
	65

	
	68
	
	70
	63
	66

	
	31
	
	37
	38
	37

	Savivaldybės administracijoje dirbančių vyrų skaičius pagal amžių
	55
	
	54
	58
	58

	20-29 m.
30-39 m.
40-49 m.
50-59 m.
60 m. ir daugiau
	0
	
	0
	0
	0

	
	7
	
	6
	7
	6

	
	16
	
	13
	16
	15

	
	18
	
	20
	19
	22

	
	14
	
	15
	16
	15

	Savivaldybės administracijoje įrengtas vaikų kambarys darbuotojų vaikams
	
	
	Taip
	Taip
	Taip


Duomenų šaltinis – Panevėžio miesto savivaldybės administracijos Veiklos valdymo skyriaus duomenys.
Pastaba. 2026 m. rodikliai pateikiami pagal 2026 m. birželio 10 d. būklę.

1 grafikas. Administracijos darbuotojų pasiskirstymas pagal lytį 


	2023–2026 m. administracijoje darbuotojų skaičius padidėjo nuo 258 iki 272 darbuotojų. Visą analizuojamą laikotarpį didžiąją darbuotojų dalį sudarė moterys – jos sudarė apie 79–80 proc. visų darbuotojų, o vyrai – apie 20–21 proc. Šis santykis nagrinėjamu laikotarpiu iš esmės nekito.
	Panašios tendencijos pastebimos ir kitose Lietuvos savivaldybių administracijose. Pavyzdžiui, Klaipėdos miesto savivaldybės administracijoje moterys sudaro apie 87 proc. visų darbuotojų, Kauno miesto savivaldybės administracijoje – apie 81 proc., o Elektrėnų savivaldybės administracijoje – apie 74,7 proc. darbuotojų.
	Vien darbuotojų pasiskirstymas savaime nereiškia, kad administracijoje neužtikrinamos lygios galimybės, jis rodo ryškų lyčių disbalansą bendroje darbuotojų struktūroje. Todėl, vertinant lygių galimybių situaciją, svarbu analizuoti ne tik bendrą moterų ir vyrų skaičių, bet ir jų atstovavimą vadovaujančiose pareigose, administracijos struktūriniuose padaliniuose, sprendimų priėmimo lygmenyse bei kitose lygių galimybių politikai reikšmingose srityse.
	Apibendrinant galima teigti, kad 2023–2026 m. administracijoje išliko panaši darbuotojų lyčių struktūra – moterys sudarė apie keturis penktadalius visų darbuotojų. Tačiau vien darbuotojų pasiskirstymas pagal lytį neleidžia visapusiškai įvertinti lygių galimybių situacijos. Todėl tolesniuose analizės skyriuose analizuojami kiti rodikliai, leidžiantys išsamiau įvertinti moterų ir vyrų padėtį Panevėžio miesto savivaldybės administracijoje.
3. DARBUOTOJŲ PASISKIRSTYMAS PAGAL AMŽIAUS GRUPES
	Darbuotojų pasiskirstymo pagal amžių analizė leidžia įvertinti administracijos darbuotojų amžiaus struktūrą, skirtingų amžiaus grupių atstovavimą bei tendencijas, kurios gali būti reikšmingos įgyvendinant lygių galimybių politiką.
	
2 grafikas. Administracijos darbuotojų pasiskirstymas pagal amžiaus grupes ir lytį 2026 m.

	2023–2026 m. administracijoje didžiausią darbuotojų dalį sudarė 40–59 metų amžiaus darbuotojai. Tiek moterų, tiek vyrų grupėse gausiausios buvo 40–49 metų ir 50–59 metų amžiaus grupės, o mažiausią darbuotojų dalį sudarė 20–29 metų darbuotojai.

2 lentelė. Darbuotojų pasiskirstymo pagal amžiaus grupes ir lytį pokytis
	Amžiaus grupė
	20-29 m.

	30-39 m
	40-49 m
	50-59 m.

	60 m. ir daugiau

	Lytis
	Vyras
	Moteris
	Vyras
	Moteris
	Vyras
	Moteris
	Vyras
	Moteris
	Vyras
	Moteris

	2023 m.
	0
	4
	7
	47
	16
	53
	18
	68
	14
	31

	2024 m.
	0
	3
	6
	49
	13
	57
	20
	70
	15
	37

	2025 m.
	0
	5
	7
	45
	16
	62
	19
	63
	16
	38

	2026 m.*
	0
	6
	6
	40
	15
	65
	22
	66
	15
	37

	Pokytis
	0
	+2
	-1
	-7
	-1
	+12
	+4
	-2
	+1
	+6


Pastaba. 2026 m. duomenys pateikiami pagal 2026 m. birželio 10 d. būklę.

	Lyginant 2026 m. duomenis su 2023 m., administracijos darbuotojų amžiaus struktūra reikšmingai nepasikeitė. Didžiausi pokyčiai fiksuoti atskirose moterų amžiaus grupėse, tačiau bendra tendencija išliko ta pati – administracijoje vyrauja vidutinio ir vyresnio amžiaus darbuotojai, o jaunesnių darbuotojų dalis išlieka nedidelė.
	Iš pateiktų duomenų matyti, kad 2023–2026 m. administracijoje nebuvo nė vieno 20–29 metų amžiaus vyro. Tuo tarpu šiai amžiaus grupei priklausančių moterų skaičius nagrinėjamu laikotarpiu svyravo nuo 3 iki 6 darbuotojų. Nors šie duomenys savaime neleidžia daryti išvadų apie lygių galimybių užtikrinimą, jie rodo, kad jauniausia vyrų amžiaus grupė administracijoje nėra atstovaujama.
	Apibendrinant galima teigti, kad administracijoje vyrauja vidutinio ir vyresnio amžiaus darbuotojai, o jaunesnių darbuotojų dalis išlieka nedidelė. Atsižvelgiant į vyraujančią darbuotojų amžiaus struktūrą, tikslinga ir toliau stebėti skirtingų amžiaus grupių darbuotojų atstovavimo tendencijas bei vertinti, ar administracijoje sudaromos vienodos galimybės pritraukti įvairių amžiaus grupių specialistus.

4. VADOVAUJANČIŲ PAREIGŲ PASISKIRSTYMAS PAGAL LYTĮ (VERTIKALIOJI PROFESINĖ SEGREGACIJA)

	Vadovaujančių pareigų pasiskirstymo pagal lytį analizė leidžia įvertinti, ar moterys ir vyrai administracijoje turi panašias galimybes užimti vadovaujančias pareigas ir dalyvauti priimant sprendimus. Šis rodiklis padeda įvertinti vertikaliosios profesinės segregacijos požymius administracijoje.
	Analizuojamu laikotarpiu administracijoje vadovaujančių darbuotojų skaičius nežymiai padidėjo – nuo 25 darbuotojų 2023 m. iki 29 darbuotojų 2025 m., o 2026 m. sudarė 28 darbuotojus. Visą analizuojamą laikotarpį daugumą vadovų sudarė moterys.





3 grafikas. Administracijos vadovų pasiskirstymas pagal lytį 2023–2026 m.





	2026 m. vadovaujančias pareigas ėjo 28 darbuotojai – 21 moteris ir 7 vyrai. Palyginti su 2023 m., moterų dalis tarp vadovų padidėjo nuo 68 proc. iki 75 proc., o vyrų dalis sumažėjo nuo 32 proc. iki 25 proc.
	Vis dėlto šie duomenys turi būti vertinami atsižvelgiant į bendrą administracijos darbuotojų struktūrą. Analizuojamu laikotarpiu moterys sudarė apie 79–80 proc. visų administracijos darbuotojų, o vyrai – apie 20–21 proc., todėl didesnis moterų skaičius tarp vadovų iš esmės atspindi bendrą darbuotojų sudėtį pagal lytį.
	Siekiant objektyviai įvertinti moterų ir vyrų galimybes užimti vadovaujančias pareigas, svarbu analizuoti ne tik bendrą vadovų skaičių, bet ir tai, kokia kiekvienos lyties darbuotojų dalis eina vadovaujančias pareigas. 2026 m. vadovais dirbo 9,8 proc. visų administracijoje dirbančių moterų (21 iš 214) ir 12,1 proc. visų vyrų (7 iš 58). Šie rodikliai rodo, kad, vertinant kiekvienos lyties darbuotojų grupę atskirai, moterų ir vyrų galimybės užimti vadovaujančias pareigas reikšmingai nesiskiria.
	Apibendrinant galima teigti, kad nors absoliučiais skaičiais vadovaujančias pareigas dažniau eina moterys, tai atitinka bendrą administracijos darbuotojų pasiskirstymą pagal lytį. Vertinant kiekvienos lyties darbuotojų dalį, einančią vadovaujančias pareigas, esminių skirtumų nenustatyta, todėl analizuojami duomenys nesudaro pagrindo teigti, kad administracijoje pasireiškia vertikaliosios profesinės segregacijos požymiai.

5. HORIZONTALIOJI PROFESINĖ SEGREGACIJA

	Horizontalioji profesinė segregacija pasireiškia tuomet, kai moterys ir vyrai koncentruojasi skirtingose profesinėse ar veiklos srityse. Analizuojant administracijos darbuotojų pasiskirstymą skyriuose ir kituose struktūriniuose padaliniuose galima įvertinti, ar administracijoje pastebimi horizontaliosios profesinės segregacijos požymiai.

3 lentelė. Darbuotojų lyčių pasiskirstymas administracijos skyriuose ir kituose struktūriniuose padaliniuose
	Lyčių pasiskirstymo kategorija
	Skyrių ir kitų administracijos padalinių skaičius
	Skyriai ir kiti administraciniai padaliniai

	Dirba tik moterys 
	14
	Apskaitos, Centralizuoto vidaus audito tarnyba, Civilinės metrikacijos, Komunikacijos, Kultūros ir meno, Socialinių reikalų, Socialinių išmokų poskyris, Socialinių paslaugų poskyris, Strateginio planavimo ir finansų, Tarybos veiklos administravimo, Žemėtvarkos poskyris, Veiklos valdymo, Paslaugų poskyris, Viešųjų pirkimų skyrius

	Dominuoja moterys – daugiau kaip 70 proc. 
	7
	Investicijų projektų, Miesto infrastruktūros, Miesto plėtros, Sveikatos poskyris, Sporto, Švietimo ir Turto valdymo skyriai

		Visiškai subalansuotas pasiskirstymas 
	



	1
	Viešosios tvarkos skyrius (5 moterys ir 5 vyrai)

	Santykinai subalansuotas pasiskirstymas 
	4
	E. plėtros, Teisės, Teritorijų planavimo ir architektūros skyriai bei pareigybės, neįeinančios į skyriaus sudėtį

	Dominuoja vyrai – daugiau kaip 70 proc. 
	2
		Statybos bei Ūkio ir eksploatavimo skyriai





Pastaba. Vertinant lyčių pasiskirstymą struktūriniuose padaliniuose taikyti šie kriterijai: visiškai subalansuotu laikomas 50 ir 50 proc. moterų ir vyrų pasiskirstymas; santykinai subalansuotu – kai nė viena lytis nesudaro daugiau kaip 60 proc. darbuotojų; dominuojančia laikoma lytis, kai jos dalis viršija 70 proc.; atskirai išskirti padaliniai, kuriuose dirba tik vienos lyties darbuotojai.

	Apibendrinus duomenis matyti, kad iš 28 administracijos skyrių ir kitų struktūrinių padalinių net 21-ame dominuoja moterys – 14 padalinių dirba tik moterys, o dar 7 padaliniuose jos sudaro daugiau kaip 70 proc. darbuotojų. Tuo tarpu daugiau kaip 70 proc. vyrų dirba tik dviejuose padaliniuose – Statybos bei Ūkio ir eksploatavimo skyriuose.
	Visiškai subalansuotas moterų ir vyrų pasiskirstymas nustatytas tik Viešosios tvarkos skyriuje, kuriame dirba po 5 moteris ir 5 vyrus. Dar keturiuose administracijos skyriuose ir kituose struktūriniuose padaliniuose – E. plėtros, Teisės, Teritorijų planavimo ir architektūros skyriuose bei pareigybėse, neįeinančiose į skyriaus sudėtį, – darbuotojų pasiskirstymas pagal lytį vertinamas kaip santykinai subalansuotas.
	Analizuojami duomenys rodo, kad administracijoje pasireiškia horizontaliosios profesinės segregacijos požymiai – moterys ir vyrai nėra tolygiai pasiskirstę skirtingose veiklos srityse. Daugiausia moterų dirba administracinio, socialinio ir finansinio pobūdžio srityse, o vyrai dažniau dirba techninio pobūdžio srityse. Tokios tendencijos būdingos ne tik Panevėžio miesto savivaldybės administracijai, bet ir Lietuvos viešajam sektoriui.
	Vien statistiniai duomenys neleidžia nustatyti tokio pasiskirstymo priežasčių. Jas gali lemti įvairūs veiksniai, pavyzdžiui, profesijos pasirinkimas, darbo rinkos tendencijos, veiklos sričių specifika ar kitos socialinės aplinkybės. Todėl vertinant šiuos duomenis svarbu atsižvelgti į platesnį darbo rinkos ir profesinės veiklos kontekstą.
	Apibendrinant galima teigti, kad administracijoje pasireiškia horizontaliosios profesinės segregacijos požymiai – daugumoje administracijos skyrių ir kitų struktūrinių padalinių aiškiai dominuoja viena lytis. Palyginti su vadovaujančių pareigų analize, didžiausi lyčių pasiskirstymo skirtumai išryškėja ne vadovavimo lygmenyje, o darbuotojų pasiskirstyme skirtingose veiklos srityse. Todėl tikslinga ir toliau stebėti lyčių pasiskirstymo tendencijas administracijos struktūriniuose padaliniuose. Išsami administracijos darbuotojų pasiskirstymo pagal lytį analizė pateikiama šios analizės priede.

6. SAVIVALDYBĖS TARYBOS NARIŲ PASISKIRSTYMAS PAGAL LYTĮ

	Nors Savivaldybės taryba nėra administracijos struktūros dalis, jos sudėties analizė leidžia įvertinti moterų ir vyrų atstovavimą priimant svarbiausius vietos savivaldos sprendimus. Lyčių balansas sprendimų priėmimo lygmenyje yra vienas iš lyčių lygybės vertinimo aspektų.
2023–2027 m. kadencijos Savivaldybės tarybą sudaro 27 nariai – 10 moterų ir 17 vyrų. Kadangi analizuojamu 2023–2026 m. laikotarpiu Tarybos narių sudėtis nesikeitė, vertinama visa 2023–2027 m. kadencijos Tarybos sudėtis.

4 grafikas. Savivaldybės tarybos narių pasiskirstymas pagal lytį



	Moterų dalis Savivaldybės taryboje sudaro 37 proc. (10 iš 27), vyrų – 63 proc. (17 iš 27). Tai rodo, kad šios kadencijos Savivaldybės taryboje vyrų atstovavimas yra didesnis nei moterų, todėl lyčių balansas politinio atstovavimo lygmenyje nėra pasiektas.
	Savivaldybės tarybos sudėtis susiformuoja demokratinių rinkimų būdu, todėl ji atspindi rinkėjų valia pagrįstą moterų ir vyrų atstovavimą vietos politikoje.
	Apibendrinant galima teigti, kad administracijos ir Savivaldybės tarybos lyčių sudėtis skiriasi – administracijoje dominuoja moterys, o Savivaldybės taryboje didesnę dalį sudaro vyrai. Tai leidžia daryti išvadą, kad lyčių pasiskirstymo tendencijos administracinio ir politinio atstovavimo lygmenyse nėra vienodos.

7. MERĖS POLITINIO (ASMENINIO) PASITIKĖJIMO KOMANDOS PASISKIRSTYMAS PAGAL LYTĮ

	Merės politinio (asmeninio) pasitikėjimo komandos analizė leidžia įvertinti moterų ir vyrų atstovavimą aukščiausio lygmens politinio vadovavimo pareigose bei jų pasiskirstymą skirtingose politinio (asmeninio) pasitikėjimo pareigybių grupėse.
	2026 m. merės politinio (asmeninio) pasitikėjimo komandą sudarė 8 asmenys: merė, trys vicemerai ir keturi politinio (asmeninio) pasitikėjimo valstybės tarnautojai (patarėjai ir sekretorius).

4 lentelė. Merės politinio (asmeninio) pasitikėjimo komandos pasiskirstymas pagal lytį
	Pareigybių grupė
	Moterys
	Vyrai

	Merė
	1
	

	Vicemerai
	1
	2

	Politinio (asmeninio) pasitikėjimo valstybės tarnautojai (patarėjai ir sekretorius)
	4
	

	Iš vis:
	6
	2


Pastaba. 2026 m. duomenys pateikiami pagal 2026 m. birželio 10 d. būklę.

	Merės politinio (asmeninio) pasitikėjimo komandoje dirbo 6 moterys ir 2 vyrai. Moterys sudarė 75 proc. visų komandos narių, vyrai – 25 proc.
	Apibendrinant galima teigti, kad bendroje merės politinio (asmeninio) pasitikėjimo komandos sudėtyje dominuoja moterys. Tačiau aukščiausio lygmens politinio vadovavimo grandyje (merė ir vicemerai) moterų ir vyrų atstovavimas yra subalansuotas – pareigas eina dvi moterys ir du vyrai.

8. DARBO IR ASMENINIO GYVENIMO DERINIMO BEI DARBUOTOJŲ GEROVĖS PRIEMONĖS LYČIŲ LYGYBĖS KONTEKSTE

	Darbo ir asmeninio gyvenimo derinimo bei darbuotojų gerovės priemonės yra svarbi administracijos lygių galimybių politikos įgyvendinimo dalis. Jos padeda sudaryti sąlygas darbuotojams derinti profesinius ir asmeninius įsipareigojimus, naudotis vienodomis profesinio tobulėjimo galimybėmis ir dirbti darbuotojo orumą gerbiančioje darbo aplinkoje.
	Administracijos Lygių galimybių politikoje ir jos įgyvendinimo tvarkos apraše, patvirtintame administracijos direktoriaus 2026 m. balandžio 30 d. įsakymu Nr. A-268, įtvirtinti pagrindiniai lygių galimybių principai, kuriais grindžiamas darbo organizavimas, darbuotojų profesinis tobulėjimas ir pagarba darbuotojo orumui. Politikos įgyvendinimui parengtas administracijos 2026–2028 metų lygių galimybių įgyvendinimo veiksmų planas, patvirtintas administracijos direktoriaus 2026 m. balandžio 30 d. įsakymu Nr. A-269.
	Darbo organizavimo ir darbuotojų gerovės priemones taip pat reglamentuoja Nuotolinio darbo administracijoje tvarkos aprašas, patvirtintas administracijos direktoriaus 2023 m. rugpjūčio 30 d. įsakymu Nr. A-702, bei administracijos darbo tvarkos taisyklės, patvirtintos administracijos direktoriaus 2024 m. gruodžio 31 d. įsakymu Nr. A-855.

5 lentelė. Darbo ir asmeninio gyvenimo derinimo bei darbuotojų gerovės priemonės administracijoje
	Priemonė
	Taikymas administracijoje

	Nuotolinis darbas
	Darbuotojams sudaroma galimybė dirbti nuotoliniu būdu, jeigu tai leidžia atliekamų funkcijų pobūdis.

	Lankstus darbo organizavimas
	Esant poreikiui gali būti taikomas lankstus darbo grafikas ir individualus darbo laikas.

	Papildomos poilsio garantijos
	Darbuotojams taikomos Lietuvos Respublikos darbo kodekse numatytos papildomos poilsio dienos ir papildomos atostogos.

	Vaikų kambarys
	Darbuotojai gali naudotis administracijoje įrengtu vaikų kambariu.

	Pagalba grįžusiems iš vaiko priežiūros atostogų
	Sudaromos sąlygos atnaujinti profesinius įgūdžius, dalyvauti mokymuose, prireikus skiriamas mentorius.

	Kompetencijų stiprinimas
	Darbuotojams sudaromos galimybės nuolat tobulinti profesines kompetencijas pagal atliekamas funkcijas, dalyvaujant kvalifikacijos tobulinimo mokymuose, seminaruose ir kituose renginiuose. Lygių galimybių ir lyčių lygybės kompetencijos stiprinamos skatinant darbuotojus dalyvauti projektiniuose mokymuose bei naudotis Lygių galimybių kontrolieriaus tarnybos e. mokymų platforma.

	Ergonomiškos darbo vietos
	Atsižvelgiant į individualius darbuotojų sveikatos poreikius, prireikus darbo vietos pritaikomos įrengiant reguliuojamo aukščio darbo stalus ir kitą ergonominę darbo įrangą.

		Lygių galimybių stebėsena



	Vertinamas veiksmų plano įgyvendinimas, atliekama lyčių lygybės situacijos analizė, rezultatai bus viešinami Savivaldybės interneto svetainėje.



	Analizuojami duomenys rodo, kad administracijoje darbo ir asmeninio gyvenimo derinimo bei darbuotojų gerovės priemonės nėra pavienės iniciatyvos – jos įtvirtintos vidaus teisės aktuose ir nuosekliai taikomos praktikoje. Darbuotojams sudaromos galimybės dirbti nuotoliniu būdu, naudotis lanksčiu darbo organizavimu, papildomomis poilsio garantijomis, profesinio tobulėjimo galimybėmis, vaikų kambariu, ergonomiškomis darbo vietomis bei kitomis priemonėmis, padedančiomis derinti profesinius ir asmeninius įsipareigojimus.
	Priemonės taikomos visiems administracijos darbuotojams, tačiau didžiausią praktinę reikšmę turi darbuotojams auginantiems vaikus, prižiūrintiems artimuosius, turintiems individualių sveikatos poreikių ar siekiantiems suderinti profesinius ir asmeninius įsipareigojimus. Administracijoje taip pat skiriamas dėmesys lygių galimybių politikos įgyvendinimo stebėsenai – vertinamas veiksmų plano įgyvendinimas, atliekama lyčių lygybės situacijos analizė, o jos rezultatus numatyta viešinti Savivaldybės interneto svetainėje.
	Apibendrinant galima teigti, kad administracijoje sudarytos prielaidos darbuotojams derinti profesinius ir asmeninius įsipareigojimus, naudotis profesinio tobulėjimo galimybėmis ir dirbti darbuotojo orumą gerbiančioje darbo aplinkoje. Darbo organizavimo ir darbuotojų gerovės priemonės nuosekliai integruotos į administracijos vidaus dokumentus ir kasdienę veiklą, todėl sudaro palankias sąlygas nuosekliam lygių galimybių politikos įgyvendinimui praktikoje.

9. VAIKO PRIEŽIŪROS ATOSTOGOMIS BESINAUDOJANČIŲ DARBUOTOJŲ ANALIZĖ

	Vaiko priežiūros atostogomis besinaudojančių darbuotojų analizė leidžia įvertinti, kaip praktikoje darbuotojai naudojasi teisės aktuose numatytomis darbo ir asmeninio gyvenimo derinimo galimybėmis.
	2023–2026 m. administracijoje vaiko priežiūros atostogomis kasmet naudojosi nuo 3 iki 7 darbuotojų. Išsamūs duomenys apie vaiko priežiūros atostogomis besinaudojančių darbuotojų pasiskirstymą pagal lytį pateikiami šios analizės 1 lentelėje. Kaip matyti iš lentelės šiomis atostogomis naudojosi tik moterys – 2023 m. jų buvo 7, 2024 m. – 6, o 2025 m. ir 2026 m. – po 3.
Ši tendencija atitinka bendrą Lietuvos situaciją – nors teisės aktai sudaro vienodas galimybes abiem tėvams naudotis vaiko priežiūros atostogomis, praktikoje jomis dažniau naudojasi moterys.
	Tai, kad analizuojamu laikotarpiu vaiko priežiūros atostogomis nepasinaudojo nė vienas vyras, savaime nereiškia, jog administracijoje neužtikrinamos lygios galimybės. Sprendimą dėl naudojimosi vaiko priežiūros atostogomis dažniausiai lemia individualios šeimos aplinkybės, finansinė situacija ir pačių tėvų pasirinkimas. Kaip aptarta ankstesniame analizės skyriuje, administracijoje taikomos įvairios darbo ir asmeninio gyvenimo derinimo bei darbuotojų gerovės priemonės, sudarančios sąlygas visiems darbuotojams naudotis teisės aktuose numatytomis darbo ir šeimos įsipareigojimų derinimo garantijomis.
	Apibendrinant galima teigti, kad administracijoje sudarytos vienodos galimybės tiek moterims, tiek vyrams naudotis vaiko priežiūros atostogomis. Tačiau analizuojami duomenys rodo, kad praktinis naudojimasis vaiko priežiūros atostogomis vis dar skiriasi pagal lytį ir atitinka Lietuvoje vyraujančias tendencijas.

10. DARBO APMOKĖJIMO SISTEMA

	Skaidri ir objektyviais kriterijais pagrįsta darbo apmokėjimo sistema yra viena iš svarbiausių priemonių, padedančių užtikrinti lygių galimybių ir vienodo atlygio už vienodą arba vienodos vertės darbą principų įgyvendinimą.
	Administracijoje darbo apmokėjimas nustatomas vadovaujantis Lietuvos Respublikos valstybės tarnybos įstatymu, Lietuvos Respublikos darbo kodeksu, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu bei Administracijos darbo apmokėjimo sistemos aprašu.
	Darbo užmokestis nustatomas atsižvelgiant į pareigybės lygį, atliekamų funkcijų pobūdį, atsakomybės lygį, kompetencijas, profesinę patirtį ir kitus Administracijos darbo apmokėjimo sistemos apraše nustatytus kriterijus. Pareigybių vertinimo ir pareiginės algos koeficientų nustatymo kriterijai yra objektyvūs, aiškūs, viešai apibrėžti ir nėra siejami su darbuotojo lytimi.
	Panevėžio miesto savivaldybės administracija savo interneto svetainėje viešai skelbia Administracijos darbo apmokėjimo sistemos aprašą bei informaciją apie darbuotojų darbo užmokestį pagal pareigybes ir pareigybių grupes. Tai didina darbo apmokėjimo skaidrumą, sudaro galimybes darbuotojams ir visuomenei susipažinti su darbo užmokesčio nustatymo principais bei stiprina pasitikėjimą darbo apmokėjimo sistema.
	Apibendrinant galima teigti, kad administracijoje taikoma darbo apmokėjimo sistema grindžiama objektyviais, aiškiais ir viešai skelbiamais kriterijais, kurie vienodai taikomi visiems darbuotojams, nepriklausomai nuo jų lyties. Tokia darbo apmokėjimo sistema sudaro prielaidas įgyvendinti lygių galimybių ir vienodo atlygio už vienodą arba vienodos vertės darbą principus bei užtikrinti darbo apmokėjimo skaidrumą.

11. ASMENŲ SU NEGALIA ĮTRAUKTIS

	Asmenų su negalia įtrauktis yra svarbi lygių galimybių politikos įgyvendinimo dalis. Administracija siekia kurti įtraukią darbo aplinką, užtikrindama darbo vietų ir darbo aplinkos prieinamumą, jų pritaikymą individualiems darbuotojų poreikiams bei lygias galimybes profesiniam tobulėjimui.
	Vadovaujantis Lietuvos Respublikos asmens su negalia teisių apsaugos pagrindų įstatymu, valstybės ir savivaldybių institucijose bei įstaigose, kuriose dirba 25 ir daugiau darbuotojų, darbuotojų, kuriems nustatyta negalia, skaičius turi sudaryti ne mažiau kaip 5 proc. bendro darbuotojų skaičiaus.

6 lentelė. Asmenų su negalia užimtumo rodikliai Panevėžio miesto savivaldybės administracijoje
		Rodiklis
	



	Reikšmė

	Iš viso darbuotojų
	272

	Darbuotojų, kuriems nustatyta negalia
	15

	Darbuotojų su negalia dalis	
	5,51 proc.


Duomenų šaltinis – Panevėžio miesto savivaldybės administracijos Veiklos valdymo skyriaus duomenys.
Pastaba. 2026 m. duomenys pateikiami pagal 2026 m. birželio 8 d. būklę.
	Lentelėje pateikti duomenys rodo, kad Panevėžio miesto savivaldybės administracijoje darbuotojų, kuriems nustatyta negalia, dalis sudaro 5,51 proc. visų darbuotojų. Šis rodiklis atitinka Lietuvos Respublikos asmens su negalia teisių apsaugos pagrindų įstatyme nustatytą reikalavimą, kad darbuotojų, kuriems nustatyta negalia, skaičius sudarytų ne mažiau kaip 5 proc. bendro darbuotojų skaičiaus.
	Statistiniai duomenys parengti pagal administracijos turimą informaciją. Kadangi darbuotojai patys sprendžia, ar informuoti darbdavį apie nustatytą negalią, administracijos turimi duomenys gali neatspindėti faktinio darbuotojų, kuriems nustatyta negalia, skaičiaus.
	Administracijoje pasiektas teisės aktuose nustatytas darbuotojų, kuriems nustatyta negalia, užimtumo rodiklis, kartu su taikomomis darbo aplinkos pritaikymo ir darbuotojų gerovės priemonėmis, rodo nuoseklias administracijos pastangas užtikrinti įtrauktį ir lygias galimybes darbuotojams.

12. BENDROSIOS IŠVADOS IR REKOMENDACIJOS

	Atlikta analizė parodė, kad 2023–2026 m. Panevėžio miesto savivaldybės administracijoje sudarytos prielaidos lygių galimybių politikai įgyvendinti. Administracijoje taikomos vidaus teisės aktuose įtvirtintos priemonės, užtikrinančios vienodas darbuotojų galimybes, skatinančios darbuotojų gerovę, profesinį tobulėjimą ir įtrauktį.

Pagrindinės analizės išvados:
· Analizuojamu laikotarpiu administracijoje išliko ryškus lyčių disbalansas bendroje darbuotojų struktūroje – moterys sudarė apie 79–80 proc., vyrai – apie 20–21 proc. visų darbuotojų.
· Vertinant vadovaujančias pareigas reikšmingų vertikaliosios profesinės segregacijos požymių nenustatyta. Nors vadovų daugumą sudaro moterys, tai atitinka bendrą darbuotojų pasiskirstymą pagal lytį, o moterų ir vyrų galimybės užimti vadovaujančias pareigas yra panašios.
· Administracijoje išlieka horizontaliosios profesinės segregacijos požymių – daugelyje struktūrinių padalinių aiškiai dominuoja viena lytis, todėl tikslinga ir toliau stebėti lyčių pasiskirstymo tendencijas skirtingose veiklos srityse.
· Savivaldybės taryboje vyrų atstovavimas yra didesnis nei moterų, o administracijoje ir merės politinio (asmeninio) pasitikėjimo komandoje dominuoja moterys. Aukščiausio lygmens politinio vadovavimo grandyje (merė ir vicemerai) moterų ir vyrų atstovavimas yra subalansuotas.
· Analizuojamu laikotarpiu vaiko priežiūros atostogomis naudojosi tik moterys. Tai atitinka bendras Lietuvos tendencijas ir rodo, kad praktinis šeiminių įsipareigojimų pasidalijimas pagal lytį išlieka netolygus.
· Administracijoje taikoma darbo apmokėjimo sistema grindžiama objektyviais, aiškiais ir viešai skelbiamais kriterijais, todėl analizės metu nenustatyta aplinkybių, leidžiančių daryti prielaidą apie diskriminacinį darbo apmokėjimo reglamentavimą.
· Darbuotojų, kuriems nustatyta negalia, dalis sudaro 5,51 proc. ir atitinka Lietuvos Respublikos asmens su negalia teisių apsaugos pagrindų įstatyme nustatytą reikalavimą.
· Administracijoje įgyvendinama Lygių galimybių politika ir 2026–2028 m. veiksmų planas, taikomos darbo ir asmeninio gyvenimo derinimo, darbuotojų gerovės, kompetencijų stiprinimo bei darbo vietų pritaikymo priemonės, sudarančios prielaidas nuosekliam lygių galimybių politikos įgyvendinimui.

Rekomendacijos
Siekiant ir toliau nuosekliai stiprinti lygių galimybių politikos įgyvendinimą Panevėžio miesto savivaldybės administracijoje, rekomenduojama:
· periodiškai atnaujinti lygių galimybių situacijos analizę ir stebėti pagrindinių rodiklių pokyčius;
· tęsti Lygių galimybių politikos ir 2026–2028 m. veiksmų plano įgyvendinimą bei reguliariai vertinti numatytų priemonių efektyvumą;
· tęsti lygių galimybių rodiklių viešinimą Panevėžio miesto savivaldybės interneto svetainėje, užtikrinant skaidrumą ir visuomenės informavimą apie lygių galimybių politikos įgyvendinimą;
· ir toliau stiprinti darbuotojų kompetencijas lygių galimybių, lyčių lygybės, diskriminacijos, smurto ir priekabiavimo prevencijos bei įtraukties srityse;
· stebėti lyčių pasiskirstymo tendencijas administracijos struktūriniuose padaliniuose ir, planuojant darbuotojų pritraukimo, atrankos bei profesinio tobulėjimo priemones, atsižvelgti į horizontaliosios profesinės segregacijos tendencijas.
· planuojant darbuotojų pritraukimo, išlaikymo ir kompetencijų stiprinimo priemones, atsižvelgti į administracijos darbuotojų amžiaus struktūrą ir skatinti skirtingų amžiaus grupių įtrauktį;
· skatinti darbuotojų informuotumą apie darbo ir asmeninio gyvenimo derinimo galimybes, įskaitant vienodas moterų ir vyrų teises naudotis vaiko priežiūros atostogomis;
· pagal poreikį toliau gerinti darbo vietų ir informacijos prieinamumą bei taikyti individualius sprendimus darbuotojams, kuriems reikalingas darbo vietos pritaikymas.

	Apibendrinant galima teigti, kad Panevėžio miesto savivaldybės administracijoje lygių galimybių politika įgyvendinama nuosekliai. Atlikta analizė sudaro pagrindą ateityje stebėti lygių galimybių rodiklių pokyčius ir kryptingai planuoti priemones, stiprinančias lygių galimybių politikos įgyvendinimą, darbuotojų gerovę, įtrauktį ir organizacinę kultūrą.


                                                                                                                                                                                                                       Priedas

ADMINISTRACIJOS DARBUOTOJŲ PASISKIRSTYMAS PAGAL LYTĮ ADMINISTRACIJOS SKYRIUOSE IR KITUOSE STRUKTŪRINIUOSE PADALINIUOSE 
	Struktūrinis padalinys
	Darbuotojų skaičius
	Moterys
	Vyrai
	Moterų dalis (%)
	Vyrų dalis (%)
	Vadovo lytis
	Vidutinis amžius
	Įvertinimas

	Apskaitos skyrius
	13
	13
	0
	100
	0
	M
	53
	Tik moterys

	Centralizuoto vidaus audito tarnyba
	4
	4
	0
	100
	0
	M
	47
	Tik moterys

	Civilinės metrikacijos skyrius
	6
	6
	0
	100
	0
	M
	57
	Tik moterys

	E. plėtros skyrius
	7
	3
	4
	43
	57
	V
	49
	Santykinai subalansuota

	Investicijų projektų skyrius
	8
	7
	1
	88
	12
	M
	49
	Vyrauja moterys

	Komunikacijos skyrius
	7
	7
	0
	100
	0
	M
	48
	Tik moterys

	Kultūros ir meno skyrius
	4
	4
	0
	100
	0
	M
	48
	Tik moterys

	Miesto infrastruktūros skyrius
	14
	11
	3
	79
	21
	V
	47
	Vyrauja moterys

	Miesto plėtros skyrius
	5
	4
	1
	80
	20
	V
	52
	Vyrauja moterys

	Socialinių reikalų skyrius
	3
	3
	0
	100
	0
	M
	55
	Tik moterys

	Socialinių išmokų poskyris
	31
	31
	0
	100
	0
	M
	48
	Tik moterys

	Socialinių paslaugų poskyris
	12
	12
	0
	100
	0
	M
	45
	Tik moterys

	Sveikatos poskyris
	4
	3
	1
	75
	25
	V
	43
	Vyrauja moterys

	Sporto skyrius
	4
	3
	1
	75
	25
	M
	42
	Vyrauja moterys

	Statybos skyrius
	20
	2
	18
	10
	90
	V
	57
	Vyrauja vyrai

	Strateginio planavimo ir finansų skyrius
	15
	15
	0
	100
	0
	M
	53
	Tik moterys

	Švietimo skyrius
	10
	9
	1
	90
	10
	M
	50
	Vyrauja moterys

	Tarybos veiklos administravimo skyrius
	4
	4
	0
	100
	0
	M
	49
	Tik moterys

	Teisės skyrius
	7
	4
	3
	57
	43
	M
	45
	Santykinai subalansuotas

	Teritorijų planavimo ir architektūros skyrius
	14
	8
	6
	57
	43
	V*
	53
	Santykinai subalansuotas

	Žemėtvarkos poskyris
	8
	8
	0
	100
	0
	M
	57
	Tik moterys

	Turto valdymo skyrius
	11
	9
	2
	82
	18
	M
	50
	Vyrauja moterys

	Ūkio ir eksploatavimo skyrius
	11
	3
	8
	27
	73
	M
	57
	Vyrauja vyrai

	Veiklos valdymo skyrius
	4
	4
	0
	100
	0
	M
	49
	Tik moterys

	Paslaugų poskyris
	17
	17
	0
	100
	0
	M
	50
	Tik moterys

	Viešosios tvarkos skyrius
	10
	5
	5
	50
	50
	V
	51
	Subalansuotas

	Viešųjų pirkimų skyrius
	7
	7
	0
	100
	0
	M
	49
	Tik moterys

	Pareigybės, neįeinančios į skyrių sudėtį
	13
	6
	7
	46
	54
	V
	48
	Santykinai subalansuota


Duomenų šaltinis – Panevėžio miesto savivaldybės administracijos Veiklos valdymo skyriaus duomenys.
Pastaba. 2026 m. duomenys pateikiami pagal 2026 m. birželio 10 d. būklę.

 

Moterys	
2023	2024	2025	2026	203	216	213	214	Vyrai2	
2023	2024	2025	2026	55	54	58	58	Stulpelis1	
2023	2024	2025	2026	Stulpelis2	
2023	2024	2025	2026	



Darbuotojų pasiskirstymas pagal amžiaus grupes ir lytį  
2026 m. 

Vyrai	
20–29 m.	30–39 m.	40–49 m.	50–59 m.	60 m. ir daugiau	0	6	15	22	15	Moterys	
20–29 m.	30–39 m.	40–49 m.	50–59 m.	60 m. ir daugiau	6	40	65	66	37	



Moterys	
2023	2024	2025	2026	17	20	21	21	Vyrai	
2023	2024	2025	2026	8	8	8	7	




Savivaldybės tarybos nariai	
Vyrai	Moterys	17	10	

